pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รมว.สุชาติ ส่ง ผู้ช่วยฯ เปิดงานนำเสนอผลงานวิจัยเชิงลึกเกี่ยวกับเยาวชนที่ไม่ได้อยู่ในการทำงาน การศึกษา หรือการฝึกอบรม (NEET) ในประเทศไทย
วันพุธที่ 22 มีนาคม 2566
22/03/2566
​รมว.สุชาติ ส่ง ผู้ช่วยฯ เปิดงานนําเสนอผลงานวิจัยเชิงลึกเกี่ยวกับเยาวชนที่ไม่ได้อยู่ในการทํางาน การศึกษา หรือการฝึกอบรม (NEET) ในประเทศไทย
​รมว.สุชาติ ส่ง ผู้ช่วยฯ เปิดงานนําเสนอผลงานวิจัยเชิงลึกเกี่ยวกับเยาวชนที่ไม่ได้อยู่ในการทํางาน การศึกษา หรือการฝึกอบรม (NEET) ในประเทศไทย
วันที่ 22 มีนาคม 2566 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานเปิดงาน การนําเสนอผลการศึกษา “งานวิจัยเชิงลึกเกี่ยวกับเยาวชนที่ไม่ได้อยู่ในการทํางาน การศึกษา หรือการฝึกอบรม (NEET) ในประเทศไทย” ซึ่งจัดขึ้นโดยองค์การยูนิเซฟ ประเทศไทย จุฬาลงกรณ์มหาวิทยาลัย ที่ร่วมกันเป็นเจ้าภาพในการจัดงาน โดยมี นางคยองซัน คิม ผู้อํานวยการองค์การยูนิเซฟ ประเทศไทย นายยูน โอสตร์อม เกรินดอล เอกอัครราชทูตสวีเดนประจําประเทศไทย นายประทีป ทรงลํายอง รองปลัดกระทรวงแรงงาน ดร.จักรพันธ์ สุทธิรัตน์ รองอธิการบดีด้านการวิจัย จุฬาลงกรณ์มหาวิทยาลัย พร้อมด้วยผู้บริหารหน่วยงานที่เกี่ยวข้อง และผู้เข้าประชุมร่วมให้การต้อนรับ ณ ห้องสุรศักดิ์ โรงแรมอีสติน แกรนด์ สาทร กรุงเทพฯ
นายสุรชัย กล่าวว่า กระทรวงแรงงาน ในฐานะหน่วยงานหลักในการพัฒนาทักษะ และกําลังแรงงานทุกช่วงวัยของประเทศ ได้ตระหนักถึงความจําเป็นเร่งด่วนในการแก้ไขปัญหาเยาวชน (NEET) จึงได้กําหนดแผนปฏิบัติราชการระยะ 5 ปี (พ.ศ.2566 - 2570) ของกระทรวงแรงงาน โดยได้มีการระบุถึงประเด็นเยาวชน เป็นหนึ่งในตัวชี้วัดที่ต้องได้รับการฝึกอบรมและพัฒนาทักษะ มุ่งเน้นการส่งเสริมและสนับสนุนให้เยาวชนได้กลับเข้าสู่การเรียน การทํางาน หรือการฝึกอบรมอย่างมีประสิทธิภาพ รวมถึงการส่งเสริมให้สามารถใช้ชีวิตอย่างมีคุณภาพ การพัฒนาทักษะที่จําเป็นเพื่อการดําเนินชีวิตในศตวรรษที่ 21 โดยมีกรมพัฒนาฝีมือแรงงาน ทําหน้าที่เกี่ยวกับการส่งเสริมและพัฒนาฝีมือแรงงาน เพื่อให้กําลังแรงงานมีฝีมือได้มาตรฐานในระดับสากลในรูปแบบ Up skill Re skill และ New skill มีความรู้ความสามารถในการประกอบอาชีพสอดคล้องกับความต้องการของตลาดแรงงานทั้งในเชิงปริมาณและคุณภาพ รวมถึงพัฒนาประสิทธิภาพของผู้ประกอบกิจการให้สามารถแข่งขันได้ในตลาดโลก เพื่อสนองต่อความต้องการของตลาดแรงงาน
นายสุรชัย กล่าวต่อว่า กิจกรรมในวันนี้ นับเป็นโอกาสที่ดี ที่ผู้เข้าร่วมงานจะได้เรียนรู้ ข้อมูลเชิงลึกเกี่ยวกับสถานการณ์และภูมิหลังของ NEET ในประเทศไทย ซึ่งเป็นสิ่งสําคัญในการออกแบบนโยบายและการสนับสนุนให้ตรงเป้าหมายเพื่อจัดการกับอุปสรรคต่าง ๆ ที่ส่งผลต่อสถานะ NEET ของเยาวชน อีกทั้ง จะได้รับฟังการแลกเปลี่ยนข้อมูลเกี่ยวกับการจัดการกับปัญหาเยาวชน NEET จากต่างประเทศ โดยเฉพาะในด้านการบูรณาการความร่วมมือจากภาคส่วนต่าง ๆ ในการช่วยเหลือและส่งเสริมให้เยาวชนสามารถหลุดพ้นจากสภาวะความเป็น NEET ได้อย่างยั่งยืน เพื่อต่อยอดไปสู่การพัฒนาโครงการและกิจกรรมที่เหมาะสมสําหรับบริบทของประเทศไทยต่อไป
+++++++++++++++++++
กองเผยแพร่และประชาสัมพันธ์
22 มีนาคม 2566
รัฐบาลไทย-ข่าวทำเนียบรัฐบาล-กระทรวงคมนาคม ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ
วันพุธที่ 22 มีนาคม 2566
กระทรวงคมนาคม ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ
...
กระทรวงคมนาคม ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ
นายชยธรรม์ พรหมศร ปลัดกระทรวงคมนาคม มอบหมายให้ นางจันทิรา บุรุษพัฒน์ หัวหน้าผู้ตรวจราชการกระทรวงคมนาคม เป็นผู้แทนกระทรวงคมนาคม ให้ นายสันติ ปฏิภาณรัตน์ นายกสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ เข้าพบ เพื่อร่วมหารือถึงความคืบหน้าการแก้ไขปัญหาความเดือดร้อนในการให้บริการรถจักรยานยนต์สาธารณะ โดยมี นายบัญญัติ คันธา รองอธิบดีกรมการขนส่งทางบก หน่วยงานและเจ้าหน้าที่ที่เกี่ยวข้องเข้าร่วม ในวันที่ 22 มีนาคม 2566 ณ ห้องประชุมกระทรวงคมนาคม
นางจันทิรา บุรุษพัฒน์ กล่าวว่า กระทรวงคมนาคมมีความห่วงใยและให้ความสําคัญอย่างยิ่งในการแก้ไขปัญหาความเดือดร้อนของอาชีพผู้ให้บริการรถจักรยานยนต์สาธารณะในประเด็นต่าง ๆ เช่น การกําหนดรูปแบบเสื้อหรือสัญลักษณ์ของผู้ให้บริการรถจักรยานยนต์รับจ้างผ่านแอปพลิเคชัน ปัญหาบริษัทที่ให้บริการผ่านแอปพลิเคชันนํารถผิดกฎหมายมาให้บริการ และปัญหารถจักรยานยนต์รับจ้างผ่านแอปพลิเคชันมารับผู้โดยสารที่หน้าวิน กระทรวงคมนาคมไม่ได้นิ่งนอนใจในปัญหาดังกล่าว จึงได้สั่งการให้กรมการขนส่งทางบก นําข้อหารือทุกประเด็นปัญหาไปร่วมพิจารณากับทุกหน่วยงานที่เกี่ยวข้อง เพื่อกําหนดแนวทางที่เหมาะสมที่สุด พร้อมให้เร่งรัดดําเนินการในทุกขั้นตอนโดยด่วน เพื่อความเท่าเทียมและเป็นธรรมในการประกอบอาชีพกับทุกฝ่าย ประชาชนได้รับประโยชน์สูงสุด พร้อมทั้งรายงานผลการดําเนินงานมายังกระทรวงคมนาคม เพื่อประชุมหารือร่วมกันอีกครั้ง
รัฐบาลไทย-ข่าวทำเนียบรัฐบาล-“ทิพานัน” ชวนร่วมกิจกรรม Living Old Building ย้อนรอยอาคารประวัติศาสตร์
วันพุธที่ 22 มีนาคม 2566
22/03/2566
“ทิพานัน” ชวนร่วมกิจกรรม Living Old Building ย้อนรอยอาคารประวัติศาสตร์
“ทิพานัน” ชวนร่วมกิจกรรม Living Old Building ย้อนรอยอาคารประวัติศาสตร์
วันที่ 22 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกิจกรรม ‘Living Old Building ย้อนรอยอาคารประวัติศาสตร์’ ที่จัดขึ้นสถานีรถไฟหัวลําโพง ระหว่างวันที่ 18 - 26 มีนาคม 2566 ว่า เป็น 1 ใน 2 ธีมของงาน ‘UNFOLDING BANGKOK เปิดประสบการณ์ใหม่กรุงเทพมหานคร’ เป็นกิจกรรมที่รัฐบาลส่งเสริมเพื่อต้องการกระตุ้นเศรษฐกิจและจัดกิจกรรมสร้างสรรค์ให้ประชาชนมีส่วนร่วมในกิจกรรมที่ส่งเสริมศิลปวัฒนธรรม ความรู้ด้านต่าง ๆ ของชุมชน ดึงดูดนักท่องเที่ยวทั้งชาวไทยและชาวต่างชาติ
น.ส.ทิพานัน กล่าวว่า จากประสบการณ์ที่เมื่อวานได้เข้าร่วมกิจกรรม LIVING OLD BUILDING บริเวณสถานีรถไฟหัวลําโพงนั้น พบว่าประชาชนมาร่วมกิจกรรมและประทับใจเป็นจํานวนมาก ด้วยสถาปัตยกรรมและความเป็นอาคารทรงคุณค่าทางประวัติศาสตร์ของไทยกับการติดตั้งงานออกแบบไฟ แสงสี (Lighting Installation) ทําให้บริเวณดังกล่าวเพิ่มเสน่ห์และเสริมสร้างเรื่องราว เน้นความงดงามของสถาปัตยกรรมได้ดีเยี่ยม และกิจกรรมดังกล่าวผู้คนทั้งจากภายในกรุงเทพฯ และปริมณฑลสามารถเดินทางเข้าถึงได้สะดวกด้วยรถไฟฟ้าใต้ดินที่เป็นผลงานจากนโยบายสร้างโครงข่ายการเดินทางสาธารณะที่สะดวกของรัฐบาล พล.อ.ประยุทธ์ นอกจากนี้ในบริเวณใกล้เคียงยังมีกิจกรรมต่อเนื่องที่นักท่องเที่ยวและผู้มาเยี่ยมชมสามารถแวะชิมอาหารอร่อยย่านเยาวราชอีกด้วย
“เศรษฐกิจสร้างสรรค์ เป็นหนึ่งในนโยบายที่รัฐบาล พล.อ.ประยุทธ์ จันทร์โอชา นายกรัฐมนตรี มุ่งมั่นส่งเสริม เพราะต้องการพัฒนาระบบเศรษฐกิจโดยใช้ความคิดสร้างสรรค์บนฐานขององค์ความรู้ซึ่งเชื่อมโยงกับวัฒนธรรม ประวัติศาสตร์การสั่งสมความรู้ของสังคม เทคโนโลยีและนวัตกรรม เพื่อใช้ในการพัฒนาธุรกิจ สินค้าและบริการในรูปแบบใหม่ สร้างมูลค่าเพิ่มทางเศรษฐกิจหรือคุณค่าทางสังคม” น.ส.ทิพานัน กล่าว
รัฐบาลไทย-ข่าวทำเนียบรัฐบาล-สปอ.รฟม. ลงพื้นที่งานก่อสร้างโครงการรถไฟฟ้าสายสีชมพู ช่วงแคราย - มีนบุรี
วันพุธที่ 22 มีนาคม 2566
สปอ.รฟม. ลงพื้นที่งานก่อสร้างโครงการรถไฟฟ้าสายสีชมพู ช่วงแคราย - มีนบุรี
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดยสํานักความปลอดภัย อาชีวอนามัยและสภาพแวดล้อมในการทํางาน (สปอ.) นําคณะเจ้าหน้าที่ลงพื้นที่ก่อสร้างโครงการรถไฟฟ้าสายสีชมพู
ช่วงแคราย - มีนบุรี บริเวณสถานีศูนย์ราชการนนทบุรี (PK01) สถานีสามัคคี (PK04) และสถานีกรมชลประทาน (PK05) เพื่อตรวจสอบการปฏิบัติงานก่อสร้างตามมาตรการด้านความปลอดภัย และตรวจสอบอุปกรณ์ต่าง ๆ
ให้มีความสมบูรณ์และพร้อมใช้งาน เพื่อดําเนินงานก่อสร้างโครงการให้มีความปลอดภัยแก่ประชาชนมากที่สุด
โดย รฟม. ให้ความสําคัญกับมาตรการด้านความปลอดภัยในการดําเนินงานก่อสร้างโครงการฯ โดยเฉพาะการทํางานบนที่สูง ซึ่งได้กําชับเจ้าหน้าที่ทุกคนให้ปฏิบัติตามมาตรการฯ อย่างเคร่งครัดเพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” รวมถึงให้ความสําคัญกับการดูแลด้านสิ่งแวดล้อมที่อาจส่งผลกระทบต่อประชาชนได้ โดยเพิ่มความถี่ของการจัดรถฉีดพรมน้ําในพื้นที่ก่อสร้าง และการติดตั้งจุดสเปรย์พ่นน้ําเพื่อลดค่าฝุ่น PM 2.5 นอกจากนี้ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 และมาตรการ D-M-H-T-T ซึ่งเป็นแนวทางปฏิบัติที่กระทรวงสาธารณสุขแนะนําอย่างต่อเนื่อง
สามารถติดตามสอบถามข้อมูลความคืบหน้าการดําเนินงานโครงการฯ ได้ที่เว็บไซต์ www.mrta-pinkline.com และ Line : @MRTPinkLine และเฟซบุ๊กแฟนเพจ โครงการรถไฟฟ้าสายสีชมพู ช่วงแคราย - มีนบุรี หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-10 อันดับ เรื่องร้องทุกข์จากประชาชน ผ่านช่องทาง 1111 ไตรมาสแรก ของปีงบฯ 66 ลดลง 1,039 เรื่อง จากช่วงเดียวกันของปีก่อนหน้า
วันพุธที่ 22 มีนาคม 2566
10 อันดับ เรื่องร้องทุกข์จากประชาชน ผ่านช่องทาง 1111 ไตรมาสแรก ของปีงบฯ 66 ลดลง 1,039 เรื่อง จากช่วงเดียวกันของปีก่อนหน้า
.....
ที่ประชุม ครม. (21 มี.ค. 66) รับทราบผลการดําเนินการเรื่องร้องทุกข์และรับข้อคิดเห็นจากประชาชนประจําไตรมาสที่ 1 ปีงบประมาณ 2566 (1 ต.ค. - 31 ธ.ค. 65) โดยได้รับแจ้งเรื่องร้องทุกข์และรับข้อคิดเห็นของประชาชนผ่านช่องทางร้องทุกข์ 1111 รวม 14,439 เรื่อง สามารถดําเนินการจนได้ข้อยุติ 12,133 เรื่อง หรือ 84.03% และรอผลการพิจารณาของหน่วยงานเกี่ยวข้อง 2,306 เรื่อง หรือ 15.97% โดยเมื่อเทียบกับช่วงเดียวกันของปีงบประมาณก่อนหน้า พบว่าเรื่องร้องทุกข์ลดลง 1,039 เรื่อง
.
หน่วยงานที่ได้รับการประสานงานเรื่องร้องทุกข์และรับข้อคิดเห็น มีทั้งส่วนราชการ รัฐวิสาหกิจ และองค์กรปกครองส่วนท้องถิ่น เมื่อแยกตามเรื่องที่ประชาชนมีการยื่นเรื่องมากที่สุด 10 ลําดับแรก ได้แก่
เสียงรบกวน/สั่นสะเทือน เช่น การเปิดเพลงเสียงดัง เล่นดนตรีสดของร้านอาหาร สถานบันเทิง การจับกลุ่มสังสรรค์ เสียงดังจากการแข่งรถจักรยานยนต์ (รวม 1,576 เรื่อง ได้ข้อยุติแล้ว 1,487 เรื่อง คิดเป็น 94.35%)
ปัญหากระแสไฟฟ้าขัดข้อง ไฟฟ้าส่องสว่าง เป็นต้น (รวม 696 เรื่อง ได้ข้อยุติแล้ว 595 เรื่อง คิดเป็น 85.49%)
ขอให้พิจารณาจัดสรรโควตาสลากกินแบ่งรัฐบาล แจ้งเบาะแสการจําหน่ายเกินราคา การกว้านซื้อสลากของเอกชนเจ้าของแพลตฟอร์มจําหน่ายสลากออนไลน์ (รวม 644 เรื่อง ได้ข้อยุติแล้ว 623 เรื่อง คิดเป็น 96.74%)
การขอความช่วยเหลือกรณีได้รับผลกระทบจากน้ําท่วมฉบับพลัน การระบายน้ําจากที่น้ําท่วม เงินเยียวยา เป็นต้น (รวม 556 เรื่อง ได้ข้อยุติแล้ว 512 เรื่อง คิดเป็น 93.71%)
ปัญหาการให้บริการผ่านโทรศัพท์ของหน่วยงานรัฐ เช่น รอสายนาน คู่สายเต็ม (รวม 543 เรื่อง ดําเนินการได้ข้อยุติ 474 เรื่อง คิดเป็น 87.29%)
แจ้งเบาะแสการจําหน่ายยาเสพติด (490 เรื่อง ได้ข้อยุติ 452 เรื่อง คิดเป็น 92.24%)
การแสดงความเห็นเกี่ยวกับประเด็นการเมืองที่อยู่ในกระแสสังคม (รวม 487 เรื่อง ได้ข้อยุติ 479 เรื่อง คิดเป็น 98.36%)
ขอให้แก้ไขปัญหามิจฉาชีพหลอกลวงประชาชน ตรวจสอบเว็บไซต์และแอปพลิเคชัน (รวม 473 เรื่อง ได้ข้อยุติ 314 เรื่อง คิดเป็น 66.38%)
ขอให้ซ่อมแซมถนนที่เป็นหลุมบ่อจากสาเหตุต่าง ๆ (รวม 473 เรื่อง แก้ไขจนได้ข้อยุติ 319 เรื่อง คิดเป็น 82.66%)
รัฐบาลไทย-ข่าวทำเนียบรัฐบาล-“บิ๊กป้อม” เปิดสัมมนา PDPA Going Forward
วันพุธที่ 22 มีนาคม 2566
“บิ๊กป้อม” เปิดสัมมนา PDPA Going Forward
“บิ๊กป้อม” เปิดสัมมนา PDPA Going Forward
วันนี้ (22 มี.ค 66) พลเอก ประวิตร วงษ์สุวรรณ รองนายกรัฐมนตรี เป็นประธานในพิธีเปิดงานสัมมนา PDPA Going Forward หลังพ.ร.บ.บังคับใช้สมบูรณ์ กว่า 9 เดือน โดยได้มีการขับเคลื่อนการจัดตั้งสํานักงานคณะกรรมการคุ้มครองข้อมูลส่วนบุคคล รวมถึงการจัดทําร่างกฎหมายแล้ว 21 ฉบับ พร้อมเร่งสร้างการรับรู้ทั้งภาครัฐ เอกชน และประชาชน ให้เกิดความเชื่อมั่นและยอมรับในมาตรฐานระดับสากล โดยมี นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) หน่วยงานภาครัฐและเอกชน รวมทั้งนักวิชาการเข้าร่วมงาน ณ ห้องประชุมบอลรูม ชั้น 4 โรงแรมอัศวิน ถนนวิภาวดีรังสิต เขตหลักสี่ กรุงเทพฯ
_________________
รัฐบาลไทย-ข่าวทำเนียบรัฐบาล-ดีอีเอส ออกโรงเตือนประชาชน อย่าตกเป็นเหยื่อมิจฉาชีพ หลอกให้ค่าตอบแทนรับเงินสวัสดิการของรัฐ
วันพุธที่ 22 มีนาคม 2566
ดีอีเอส ออกโรงเตือนประชาชน อย่าตกเป็นเหยื่อมิจฉาชีพ หลอกให้ค่าตอบแทนรับเงินสวัสดิการของรัฐ
ดีอีเอส ออกโรงเตือนประชาชน อย่าตกเป็นเหยื่อมิจฉาชีพ หลอกให้ค่าตอบแทนรับเงินสวัสดิการของรัฐ
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคม ฝ่ายการเมือง (ดีอีเอส) กล่าวว่า จากกรณีที่มีการหลอกลวงประชาชนให้ค่าตอบแทน 400-500 บาท อ้างว่าจะนําเป็นหลักฐานไปใช้ในการทําสวัสดิการต่าง ๆ จากหน่วยงานรัฐ อาทิ การร่วมเป็นสมาชิกพรรคการเมือง การรับเงินสนับสนุนต่าง ๆ ส่งผลให้ประชาชนบางส่วนหลงเชื่อและอยากได้เงินค่าจ้าง โดยบางรายมาทราบทีหลังพบว่า มีการเปิดบัญชีธนาคารและมีเงินหมุนเวียนหลายแสนบาท ซึ่งมีผู้ถูกดําเนินคดีฐานความผิดเปิดบัญชีม้าแล้ว ตอนนี้มีประชาชนจํานวนมากที่ออกมาแสดงความบริสุทธิ์ใจ แจ้งความต่อตํารวจตามโรงพักในท้องที่ และตรวจสอบตามธนาคารต่าง ๆ เพื่อตรวจสอบและดําเนินการปิดบัญชี เพราะหากมีการนําเอกสารไปเปิดบัญชีโดยไม่มีส่วนรู้เห็น เพื่อป้องกันความผิดฐานเปิดบัญชีม้า
ทั้งนี้ การเปิดบัญชี หรือเบอร์ม้า มีโทษอาญาหนัก จําคุก 3 ปี หรือ ปรับ 3 แสนบาท หรือทั้งจําทั้งปรับ รวมถึงผู้ที่ได้เป็นธุระจัดหา โฆษณา เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายเลขโทรศัพท์ ก็มีโทษอาญาหนักเช่นกัน คือ จําคุกตั้งแต่ 2-5 ปี หรือปรับตั้งแต่ 2-5 แสนบาท หรือทั้งจําทั้งปรับ
“หากประชาชนท่านใดรู้ตัวว่าถูกหลอกลวง ถูกดูดเงินจากมิจฉาชีพให้รีบโทรไปที่ศูนย์แจ้งเหตุภัยทางการเงินจากมิจฉาชีพธนาคารที่ท่านมีบัญชีอยู่เพื่อระงับบัญชีได้ทันทีและไปแจ้งความที่สถานีตํารวจ ขอฝากถึงผู้ที่รับจ้างเปิดบัญชีม้า ซิมม้าให้มิจฉาชีพใช้เพื่อหลอกลวงประชาชนให้ไปปิดบัญชีเสีย หากเจ้าหน้าที่จับได้จะถูกดําเนินคดีอย่างเด็ดขาด” นางสาวนพวรรณ กล่าว
_______________________
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในวันน้ำโลก ประจำปี 2566  วันที่ 22 มีนาคม 2566
วันพุธที่ 22 มีนาคม 2566
22/03/2566
สาร พลเอก ประยุทธ์ จันทร์โอชา นายกรัฐมนตรี เนื่องในวันน้ําโลก ประจําปี 2566  วันที่ 22 มีนาคม 2566
สาร
พลเอก ประยุทธ์ จันทร์โอชา นายกรัฐมนตรี
เนื่องในวันน้ําโลก ประจําปี 2566
วันที่ 22 มีนาคม 2566
พี่น้องประชาชนชาวไทยที่รักทุกคน
“น้ํา” เป็นทรัพยากรสําคัญที่มีความจําเป็นอย่างยิ่งต่อการดํารงชีวิตของมนุษย์ องค์การสหประชาชาติกําหนดให้วันที่ 22 มีนาคมของทุกปี เป็นวันน้ําโลก เพื่อกระตุ้นให้ประชาคมโลกร่วมกันรณรงค์ให้เกิดการฟื้นฟูและใช้ประโยชน์จากทรัพยากรน้ําอย่างยั่งยืน โดยในปี 2566 องค์การสหประชาชาติได้กําหนดประเด็นสําคัญในหัวข้อ “เร่งการเปลี่ยนแปลง” ด้วยการลงมือปฏิบัติเพื่อลดวิกฤตด้านน้ําและสุขาภิบาล โดยรณรงค์ให้ทุกคนร่วมกันเป็นผู้เปลี่ยนแปลง สิ่งที่อยากเห็นในโลกใบนี้
ประเทศไทยให้ความสําคัญกับการบริหารจัดการทรัพยากรน้ําในทุกมิติให้เกิดความสมดุลและยั่งยืน และได้ขับเคลื่อนภารกิจด้านทรัพยากรน้ําโดยคํานึงถึงปัจจัยรอบด้านจากการวิเคราะห์ข้อมูลของหน่วยงานและองค์กร รวมทั้งสภาพปัจจุบันและแนวโน้มที่อาจเกิดขึ้นในอนาคตจากวิกฤตการเปลี่ยนแปลงของสภาพภูมิอากาศ
นอกจากนี้ ได้วางแผนการบริหารจัดการทรัพยากรน้ําแบบพลวัตโดยการมีส่วนร่วมของประชาชน 5 ด้าน คือ การบริการน้ําอุปโภคบริโภคที่ได้มาตรฐานอย่างเท่าเทียม การสร้างความมั่นคงและเพิ่มผลิตภาพของน้ํา การลดความเสียหายต่อชีวิตและทรัพย์สินจากภัยพิบัติด้านน้ํา การฟื้นฟูป่าต้นน้ําและคุณภาพน้ํา และการเสริมความเข้มแข็งในการบริหารจัดการทรัพยากรน้ําของชุมชน ด้วยองค์ความรู้ เทคโนโลยี และนวัตกรรม บนพื้นฐานของการรักษาสมดุลนิเวศ วิถีทางสังคม เศรษฐกิจของพื้นที่ ตามหลักปรัชญาของเศรษฐกิจพอเพียง เพื่อสร้างสมดุลการอนุรักษ์ฟื้นฟูและพัฒนาแหล่งนํ้าด้วยการบริหารจัดการพื้นที่ในลักษณะลุ่มนํ้าอย่างเป็นระบบ
รัฐบาลมีความมุ่งมั่นดําเนินการมาอย่างต่อเนื่อง โดยมีคณะกรรมการลุ่มน้ํา ทั้ง 22 ลุ่มน้ํา
ของประเทศที่เป็นกลไกหลักในการเชื่อมโยงและขับเคลื่อนทุกพื้นที่ ร่วมกับภาคีหน่วยงานและองค์กร นักวิชาการและปราชญ์ท้องถิ่น ควบคู่กับการทําความเข้าใจและขยายเครือข่ายแนวร่วมภาคประชาชน และเดินหน้าไปพร้อมกับประเทศสมาชิกในการประกาศคํามั่นโดยสมัครใจ เพื่อยืนยันความร่วมมือ เร่งการเปลี่ยนแปลงด้านน้ําตามแนวทางการพัฒนาที่ยั่งยืน ด้วยการบริหารจัดการทรัพยากรน้ําอย่างมีส่วนร่วม ในการประชุมสหประชาชาติทบทวนการดําเนินงานด้านน้ําในห้วงครึ่งแรกของทศวรรษระหว่างประเทศแห่งการดําเนินการ “น้ําสําหรับการพัฒนาที่ยั่งยืน” ซึ่งจัดการประชุมระหว่างวันที่ 22 - 24 มีนาคม 2566 ณ สํานักงานใหญ่สหประชาชาติ นครนิวยอร์ก สหรัฐอเมริกา
เนื่องในโอกาส “วันน้ําโลก” ประจําปี 2566 ผมขอเชิญชวนพี่น้องประชาชนทุกคน ร่วมมือร่วมใจกันอนุรักษ์และใช้น้ําอย่างรู้คุณค่า รวมทั้งมีส่วนร่วมเป็นภาคีเครือข่ายความร่วมมือระหว่างกันอย่างบูรณาการกับองค์กรบริหารจัดการทรัพยากรน้ํา เพื่อสร้างความมั่นคงด้านน้ําให้ยั่งยืนสืบไป
ขอบคุณครับ
รัฐบาลไทย-ข่าวทำเนียบรัฐบาล-​29 มี.ค. กระทรวงต่างประเทศประกาศวันเลือกตั้งนอกราชอาณาจักร คาด พร้อมจัดระบบป้องกันปัญหาบัตรตกหล่น
วันเสาร์ที่ 25 มีนาคม 2566
25/03/2566
​29 มี.ค. กระทรวงต่างประเทศประกาศวันเลือกตั้งนอกราชอาณาจักร คาด พร้อมจัดระบบป้องกันปัญหาบัตรตกหล่น
​29 มี.ค. กระทรวงต่างประเทศประกาศวันเลือกตั้งนอกราชอาณาจักร คาด พร้อมจัดระบบป้องกันปัญหาบัตรตกหล่น
นางสารัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการจัดการเลือกตั้งสําหรับคนไทยที่อยู่ในต่างประเทศว่า ขณะนี้กระทรวงการต่างประเทศ ได้เตรียมความพร้อมการจัดการเลือกตั้งสมาชิกสภาผู้แทนราษฎร (ส.ส.) ปี 2566 นอกราชอาณาจักร โดยสถานทูตและสถานกงสุลจะประกาศสถานที่ลงคะแนน วันเวลา และสถานที่ลงคะแนนในวันที่ 29 มีนาคมนี้ คาดว่า จะเปิดให้คนไทยในต่างประเทศเริ่มลงทะเบียนขอใช้สิทธิ์เลือกตั้งภายในสิ้นเดือนมีนาคม ทั้งนี้ การเลือกตั้งนอกราชอาณาจักร กฎหมายกําหนดให้สถานทูตและสถานกงศุลจะต้องจัดให้มีการลงคะแนนเลือกตั้งนอกราชอาณาจักรก่อนการเลือกตั้งภายในประเทศไม่น้อยกว่า 7 วัน
นางสาวรัชดา กล่าวต่อว่า สําหรับการเลือกตั้งครั้งนี้ กระทรวงการต่างประเทศ จะจัดทําระบบเรียลไทม์ Oversea Voting Monitoring System หรือ OVMS เพื่อติดตามการเลือกตั้งนอกราชอาณาจักร ตั้งแต่การจัดอบรม การไปใช้สิทธิ์ รวมถึงการส่งถุงเมล์ทางการทูต ซึ่งระบบ OVMS ช่วยป้องกันปัญหาบัตรตกหล่นอย่างที่เคยเกิดขึ้นเมื่อ 4 ปีก่อน
รัฐบาลไทย-ข่าวทำเนียบรัฐบาล-​10 ธนาคารพาณิชย์ร่วมมือรัฐบาลตัดวงจรหลอกโอนเงิน ยกเลิกส่งSMSแบบแนบลิงก์ ถ้าเจอเป็นมิจฉาชีพแน่นอน ที่เหลือกำลังดำเนินการ
วันเสาร์ที่ 25 มีนาคม 2566
25/03/2566
​10 ธนาคารพาณิชย์ร่วมมือรัฐบาลตัดวงจรหลอกโอนเงิน ยกเลิกส่งSMSแบบแนบลิงก์ ถ้าเจอเป็นมิจฉาชีพแน่นอน ที่เหลือกําลังดําเนินการ
10 ธนาคารพาณิชย์ร่วมมือรัฐบาลตัดวงจรหลอกโอนเงิน ยกเลิกส่งSMSแบบแนบลิงก์ ถ้าเจอเป็นมิจฉาชีพแน่นอน ที่เหลือกําลังดําเนินการ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลรัฐบาลที่มุ่งปราบปรามและป้องกันอาชญากรรมทางเทคโนโลยี โดยทุกภาคส่วนได้ให้ความร่วมมือเป็นอย่างยิ่ง และล่าสุด ธนาคารพาณิชย์บางส่วนได้ออกมาตรการยกเลิกการส่ง SMS และแบบแนบลิงก์แล้ว 10 แห่ง (ธนาคารกรุงเทพ ธนาคารกรุงไทยธนาคารกสิกรไทย ธนาคารไทยพาณิชย์ ธนาคารกรุงศรีอยุธยา ธนาคารแลนด์แอนด์เฮ้าส์ ธนาคารออมสิน ธนาคารเพื่อการเกษตรและสหกรณ์การเกษตร ธนาคารทหารไทยธนชาติ ธนาคารอาคารสงเคราะห์) และธนาคารที่ยกเลิกการส่งอีเมลแบบแนบลิงก์อีก 2 แห่ง (ธนาคารกรุงเทพและธนาคารอาคารสงเคราะห์) ที่เหลือกําลังดําเนินการ (ข้อมูล ณ 24 มีนาคม 2566) ดังนั้น หากประชาชนได้รับ SMS หรืออีเมลที่แนบลิงก์ส่งมาให้ โดยอ้างว่ามาจากธนาคารดังกล่าว ขออย่าคลิกเด็ดขาด เพราะนั้นเป็นการส่งจากมิจฉาชีพแน่นอน
นางสาวรัชดา กล่าวต่อว่า ขณะนี้กฏหมายลงโทษผู้รับจ้างเปิดบัญชีม้า หรือเบอร์ม้า มีผลบังคับใช้แล้ว ซึ่งผู้กระทําผิดจะได้รับโทษอาญาหนัก จําคุกไม่เกิน 3 ปี หรือ ปรับไม่เกิน 3 แสนบาท หรือทั้งจําทั้งปรับ รวมถึงผู้ที่ได้เป็นธุระจัดหา โฆษณา เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายเลขโทรศัพท์ ก็มีโทษอาญาหนักเช่นกัน คือ จําคุกตั้งแต่ 2-5 ปี หรือปรับตั้งแต่ 2-5 แสนบาท หรือทั้งจําทั้งปรับ จึงขอเตือนประชาชนที่รับจ้างเปิดบัญชีให้ไปปิดบัญชีให้หมด และสําหรับประชาชนทั่วไป ขอให้ตรวจความเคลื่อนไหวของบัญชีเป็นประจํา เมื่อพบความผิดปกติให้แจ้งธนาคารทันที
รัฐบาลไทย-ข่าวทำเนียบรัฐบาล-​โฆษกรัฐบาลเผยฯ นายกฯ ยินดี กรุงเทพฯ ติดอันดับ 5 เมืองท่องเที่ยวยอดนิยมระดับโลก ปี 2566 จาก Airbnb สะท้อนความนิยมของไทยต่อการเป็นจุดหมายปลายทางด้านการท่องเที่ยวที่สำคัญ
วันเสาร์ที่ 25 มีนาคม 2566
25/03/2566
​โฆษกรัฐบาลเผยฯ นายกฯ ยินดี กรุงเทพฯ ติดอันดับ 5 เมืองท่องเที่ยวยอดนิยมระดับโลก ปี 2566 จาก Airbnb สะท้อนความนิยมของไทยต่อการเป็นจุดหมายปลายทางด้านการท่องเที่ยวที่สําคัญ
​โฆษกรัฐบาลเผยฯ นายกฯ ยินดี กรุงเทพฯ ติดอันดับ 5 เมืองท่องเที่ยวยอดนิยมระดับโลก ปี 2566 จาก Airbnb สะท้อนความนิยมของไทยต่อการเป็นจุดหมายปลายทางด้านการท่องเที่ยวที่สําคัญ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่กรุงเทพมหานคร ติดอันดับ 5 เมืองท่องเที่ยวยอดนิยมระดับโลก ประจําปี 2566 จากการจัดอันดับของ Airbnb ซึ่งเป็นแพลตฟอร์มจองที่พักยอดนิยมของนักท่องเที่ยวทั่วโลก โดยอ้างอิงจากการค้นหาที่พักระหว่างไตรมาส 1-3 /2565 เพื่อเช็คอินในปี 2565 เปรียบเทียบกับการค้นหาช่วงเวลาเดียวกันในปี 2564 สะท้อนการฟื้นตัวของอุตสาหกรรมท่องเที่ยวไทยที่แข็งแกร่ง
โฆษกประจําสํานักนายกรัฐมนตรี กล่าวว่า Airbnb เผยข้อมูลว่า นักเดินทางจากทั่วโลกต่างมีความตื่นเต้นที่จะได้สัมผัสกับภูมิประเทศทางธรรมชาติอันสวยงามของประเทศไทย มรดกทางวัฒนธรรม อาหารท้องถิ่น การบริการและต้อนรับอันอบอุ่นระดับโลก ซึ่งทําให้กรุงเทพฯ ได้รับการจัดอันดับให้อยู่ในลําดับที่ 5 เมืองท่องเที่ยวยอดนิยมระดับโลก ประจําปี 2566 ทั้งนี้ กรุงเทพฯ ยังเป็นจุดหมายปลายทางในประเทศไทยที่มีการจองที่พักมากที่สุดบน Airbnb ในปี 2565 ตามมาด้วย ภูเก็ต พัทยา เชียงใหม่ และเกาะสมุย จากกลุ่มนักเดินทาง Airbnb จากสหรัฐอเมริกา ตามด้วยสหราชอาณาจักร ยุโรป และประเทศในเอเชียแปซิฟิก ได้แก่ เกาหลีใต้ ออสเตรเลีย และจีน
นอกจากนี้ Airbnb ได้เปิดเผยเพิ่มเติมว่า ช่วงเทศกาลสงกรานต์ของไทยจะเป็นการฟื้นตัวครั้งสําคัญของการท่องเที่ยวขาเข้า (Inbound Tourism) จากรายงานการค้นหาที่พักของนักเดินทางในช่วงเทศกาลสงกรานต์เพิ่มขึ้นกว่า 310 % จากช่วงเดียวกันของปีก่อน ซึ่งเมืองในประเทศไทย กรุงเทพฯ ยังเป็นจุดหมายปลายทางยอดนิยมที่มีการค้นหามากสุดตามด้วยพัทยา เชียงใหม่ กระบี่ และภูเก็ต โดยนักท่องเที่ยวต่างชาติที่จะเดินทางเข้ามาในช่วงเทศกาลสงกรานต์นี้ พบว่ามีนักท่องเที่ยวจากออสเตรเลีย อันดับ 1 ตามด้วยสหรัฐ สหราชอาณาจักร เยอรมนี ฝรั่งเศส สิงคโปร์ เกาหลีใต้ จีน และมาเลเซีย รวมทั้งกว่า 20% ของนักท่องเที่ยวจากจีน ได้ค้นหาที่พักในไทยสําหรับการท่องเที่ยวช่วงฤดูใบไม้ผลิเดือนเมษายน – พฤษภาคม 2566 อีกด้วย ทั้งนี้ สอดคล้องกับรายงานข้อมูลของ กองเศรษฐกิจการท่องเที่ยวและกีฬา กระทรวงการท่องเที่ยวและกีฬา ที่เปิดเผยว่า นักท่องเที่ยวต่างชาติที่เข้ามาในประเทศไทย เดือนมกราคม 2566 มีจํานวน 2,144,948 คน เพิ่มขึ้นถึง +1,502.76% เมื่อเปรียบเทียบกับเดือนมกราคม 2565 ซึ่งมีจํานวนนักท่องเที่ยวต่างชาติ 133,828 คน
“นายกรัฐมนตรียินดีกับผลการจัดอันดับดังกล่าว ซึ่งสะท้อนความร่วมมือของทุกภาคส่วนที่ร่วมกันฟื้นฟูภาคอุตสาหกรรมการท่องเที่ยว รวมทั้งเป็นตัวเลขที่หมายถึงความนิยม ความชื่นชอบการท่องเที่ยวในประเทศไทย ซึ่งมีกิจกรรม และรูปแบบที่หลากหลายตามแต่ละฤดูกาล อาหารอร่อย ผู้คนเป็นมิตร ราคาไม่แพง” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.แจงเด็กนักเรียนใกล้โรงหลอมเหล็ก ป่วย 30 คน เป็นอาการโรคระบบทางเดินหายใจไม่เกี่ยวกับซีเซียม
วันเสาร์ที่ 25 มีนาคม 2566
สธ.แจงเด็กนักเรียนใกล้โรงหลอมเหล็ก ป่วย 30 คน เป็นอาการโรคระบบทางเดินหายใจไม่เกี่ยวกับซีเซียม
ผู้ตรวจราชการกระทรวงสาธารณสุข เขตสุขภาพที่ 6 แจง กรณีเด็กนักเรียนชั้นประถม โรงเรียนบ้านโคกกระท้อน ใกล้โรงหลอมเหล็ก อ.กบินทร์บุรี จ.ปราจีนบุรี มีอาการป่วย 30 คน ไม่เกี่ยวกับกัมมันตรังสีซีเซียม-137 ส่วนใหญ่ มีไข้ ไอ เจ็บคอ
ซึ่งเป็นอาการของโรคระบบทางเดินหายใจ เบื้องต้นไม่พบเชื้อโควิด 19 ผลตรวจเลือดเป็นปกติให้เจ้าหน้าที่จากสํานักงานป้องกันควบคุมโรคเข้าสอบสวนโรคเพื่อหาสาเหตุแล้ว
วันนี้ (25 มีนาคม 2566) นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 กล่าวถึงความคืบหน้าการเฝ้าระวังและดูแลสุขภาพผู้ที่มีความเสี่ยงสัมผัสกัมมันตรังสีซีเซียม-137 ว่า ได้รับรายงานจาก นายแพทย์สุรินทร์ สืบซึ้ง นายแพทย์สาธารณสุขจังหวัดปราจีนบุรี ในฐานะผู้บัญชาการเหตุการณ์ศูนย์ปฏิบัติการฉุกเฉินด้านการแพทย์และสาธารณสุข จังหวัดปราจีนบุรี ถึงผลการดําเนินการกรณีเด็กนักเรียนโรงเรียนบ้านโคกกระท้อน หมู่ 10 ตําบลลาดตะเคียน อําเภอกบินทร์บุรี จังหวัดปราจีนบุรี ซึ่งเป็นโรงเรียนระดับประถมศึกษา ตั้งอยู่ห่างจากโรงหลอมเหล็ก ประมาณ 3 กิโลเมตร ทยอยมีอาการป่วยตั้งแต่วันที่ 21-24 มีนาคม 2566 รวม 30 คน ว่า ได้ให้ทีมแพทย์ พยาบาล โรงพยาบาลกบินทร์บุรี และประสานงานกับองค์การบริหารส่วนจังหวัดปราจีนบุรี จัดทีมเจ้าหน้าที่สาธารณสุขจากโรงพยาบาลส่งเสริมสุขภาพตําบลในพื้นที่ เข้าร่วมประเมินอาการและให้การรักษา โดยผลการตรวจเด็กนักเรียนทั้ง 30 คน ไม่พบการติดเชื้อโควิด 19 ในจํานวนนี้ มีอาการของโรคระบบทางเดินหายใจ 23 คน ส่วนใหญ่มีไข้ ไอ เจ็บคอ และมีน้ํามูก บางรายมีผื่นแดง ตาแดง ที่เหลืออีก 7 คน ไม่มีอาการใดๆ จึงได้ให้ยารักษาตามอาการ และเจาะเลือดเพื่อตรวจโลหิต จํานวน 13 คน พบว่า ผลเลือดปกติ
“กรณีดังกล่าวไม่ได้เกี่ยวข้องกับการได้รับผลกระทบจากซีเซียม-137 แต่อย่างใด คาดว่ามาจากการแพร่ระบาดของโรคติดเชื้อทางเดินหายใจ ซึ่งสํานักงานป้องกันควบคุมโรคที่ 6 (สคร.) จังหวัดชลบุรี ได้ส่งเจ้าหน้าที่เข้าดําเนินการสอบสวนโรคเพื่อหาสาเหตุแล้ว อย่างไรก็ตาม สํานักงานสาธารณสุขจังหวัดปราจีนบุรี จะเฝ้าระวังสุขภาพและติดตามอาการอย่างใกล้ชิดต่อไป โดยอาการที่พบจากการได้รับรังสี เช่น ผิวหนังเป็นแผล คลื่นไส้ อาเจียน เวียนศีรษะ ท้องเสีย หากประชาชนที่อยู่บริเวณใกล้เคียงโรงหลอมเหล็ก มีข้อสงสัยหรือวิตกกังวล สามารถเข้ารับการปรึกษาได้ที่สถานพยาบาลใกล้บ้าน หรือติดต่อสายด่วน 1422 ของกรมควบคุมโรค” นายแพทย์สุเทพกล่าว
******************************************** 25 มีนาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีเศรษฐกิจชายแดนคึกคักรับเดือนรอมฎอนกว่า 10 ล้านบาท กำชับหน่วยงานและเจ้าหน้าที่ในพื้นที่ ดูแลอำนวยความสะดวกด้านความปลอดภัย ป้องกันการลักลอบนำเข้าสิ่งผิดกฎหมาย และห้ามฉวยโอกาสปรับขึ้นราคาสินค้า
วันเสาร์ที่ 25 มีนาคม 2566
25/03/2566
โฆษกรัฐบาลเผย นายกฯ ยินดีเศรษฐกิจชายแดนคึกคักรับเดือนรอมฎอนกว่า 10 ล้านบาท กําชับหน่วยงานและเจ้าหน้าที่ในพื้นที่ ดูแลอํานวยความสะดวกด้านความปลอดภัย ป้องกันการลักลอบนําเข้าสิ่งผิดกฎหมาย และห้ามฉวยโอกาสปรับขึ้นราคาสินค้า
โฆษกรัฐบาลเผย นายกฯ ยินดีเศรษฐกิจชายแดนคึกคักรับเดือนรอมฎอนกว่า 10 ล้านบาท กําชับหน่วยงานและเจ้าหน้าที่ในพื้นที่ ดูแลอํานวยความสะดวกด้านความปลอดภัย ป้องกันการลักลอบนําเข้าสิ่งผิดกฎหมาย และห้ามฉวยโอกาสปรับขึ้นราคาสินค้า
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับภาวะเศรษฐกิจชายแดนภาคใต้ โดยเฉพาะบริเวณตลาดชายแดนวังประจัน จังหวัดสตูล ที่คึกคักเป็นพิเศษ พี่น้องมุสลิมทั้งชาวไทยและชาวมาเลเซียเข้ามาจับจ่ายซื้อของเพื่อเตรียมเข้าสู่เดือนรอมฎอน โดยตลอดช่วง 2 สัปดาห์ที่ผ่านมา มีเม็ดเงินสะพัดกว่า 10 ล้านบาท พร้อมกันนี้ นายกรัฐมนตรีได้กําชับหน่วยงานที่เกี่ยวข้อง รวมถึงเจ้าหน้าที่ในพื้นที่ ดูแลอํานวยความสะดวกด้านความปลอดภัยอย่างเข้มงวด ตรวจสอบไม่ให้มีการลักลอบนําเข้าสิ่งผิดกฎหมาย รวมถึงไม่ให้มีการฉวยโอกาสปรับขึ้นราคาสินค้า ซึ่งจะสร้างความเดือดร้อนไม่เป็นธรรมให้แก่พี่น้องประชาชน
โฆษกประจําสํานักนายกรัฐมนตรี กล่าวว่า เดือนรอมฎอน เป็นเดือนศักดิ์สิทธิ์และเป็นห้วงเวลาสําคัญทางศาสนาอิสลาม ซึ่งในปีนี้ สํานักจุฬาราชมนตรีได้ประกาศให้วันที่ 1 ของเดือนรอมฎอน ฮิจเราะห์ศักราช 1444 ตรงกับวันที่ 23 มีนาคม 2566 ชาวมุสลิมจึงได้ออกมาจับจ่ายซื้อข้าวของสินค้าที่จําเป็นเพื่อเตรียมพร้อมสําหรับต้อนรับเดือนรอมฎอน ซึ่งบรรยากาศเป็นไปอย่างคึกคัก โดยเฉพาะบริเวณตลาดชายแดนวังประจัน จังหวัดสตูล ซึ่งติดกับด่านวังเกลียน ประเทศมาเลเซีย มีชาวไทยและชาวต่างประเทศเข้ามาท่องเที่ยวและจับจ่ายซื้อของกันอย่างคึกคัก สร้างมูลค่าทางเศรษฐกิจกว่า 10 ล้านบาท นอกจากนี้ แหล่งจําหน่ายสินค้าในจังหวัดอื่น ๆ ภาคใต้ ก็คึกคักไม่แพ้กัน อาทิ ตลาดรอมฎอน ซึ่งเป็นแหล่งจําหน่ายอาหารที่โด่งดังและใหญ่ที่สุดในจังหวัดปัตตานี ตลาดนัดบันนังซิแนและตลาดสดการรถไฟยะลา จังหวัดยะลา โดยคาดการณ์ว่า บรรยากาศการจับจ่ายซื้อสินค้าจะยังคงคึกคักไปจนถึงช่วงวันอีฎิ้ลฟิตริ หรือ วันฮารีรายอ ซึ่งเป็นวันเฉลิมฉลองหลังสิ้นสุดเดือนแห่งการถือศีลอด
“นายกรัฐมนตรียินดีที่บรรยากาศการจับจ่ายซื้อของเพื่อเข้าสู่เดือนรอมฎอนในปีนี้เป็นไปอย่างคึกคัก ทั้งนี้ นายกรัฐมนตรีได้สั่งการให้เจ้าหน้าที่ปฏิบัติหน้าที่ให้เป็นไปด้วยความเรียบร้อย ขอความร่วมมือร้านค้าต่าง ๆ อย่าฉวยโอกาสปรับขึ้นราคาสินค้าโดยไม่มีเหตุผลอันสมควร พร้อมกําชับหน่วยงานที่เกี่ยวข้องดําเนินการสอดส่องดูแลอย่างใกล้ชิด” นายอนุชาฯ กล่าว
รัฐบาลไทย-ข่าวทำเนียบรัฐบาล-​กยศ.เร่งดำเนินการปรับปรุงระบบตัดชำระหนี้กองทุนให้สอดคล้องกับ พ.ร.บ.ฉบับปรับปรุง เน้นย้ำผู้กู้ยืมจะไม่เสียสิทธิอันพึงได้ตามกฎหมายใหม่
วันเสาร์ที่ 25 มีนาคม 2566
25/03/2566
​กยศ.เร่งดําเนินการปรับปรุงระบบตัดชําระหนี้กองทุนให้สอดคล้องกับ พ.ร.บ.ฉบับปรับปรุง เน้นย้ําผู้กู้ยืมจะไม่เสียสิทธิอันพึงได้ตามกฎหมายใหม่
​กยศ.เร่งดําเนินการปรับปรุงระบบตัดชําระหนี้กองทุนให้สอดคล้องกับ พ.ร.บ.ฉบับปรับปรุง เน้นย้ําผู้กู้ยืมจะไม่เสียสิทธิอันพึงได้ตามกฎหมายใหม่
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พระราชบัญญัติ(พ.ร.บ.)กองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 ซึ่งเป็นกฎหมายฉบับปรับปรุงใหม่เพื่อให้ผู้กู้ยืมได้รับประโยชน์มากขึ้น ได้มีผลบังคับใช้ตั้งแต่วันที่ 20 มี.ค. 66 เป็นต้นมา ขณะนี้ทางกองทุนเงินให้กู้ยืมเพื่อการศึกษา(กยศ.) อยู่ระหว่างการเร่งรัดเพื่อออกฎหมายลูกที่เกี่ยวข้อง ตลอดจนปรับระบบการดําเนินงานเพื่อให้สอดคล้องกับกฎหมายใหม่ดังกล่าว
ทั้งนี้ รวมถึงการปรับปรุงระบบการตัดชําระหนี้เพื่อให้เป็นไปตามที่กฎหมายใหม่ได้กําหนดลําดับการชําระหนี้ไว้ในมาตรา 44/1 (3) ที่ให้เงินซึ่งผู้กู้ยืมได้ชําระหนี้มานั้นนําไปหักเงินต้นที่ครบกําหนดชําระก่อน จากนั้นค่อยนําไปหักดอกเบี้ยหรือประโยชน์อื่นใดและเงินเพิ่มตามลําดับ ซึ่งเกณฑ์ใหม่ดังกล่าวได้เปลี่ยนแปลงไปจากระบบการตัดชําระเดิมที่จะตัดที่เบี้ยปรับก่อน ตามด้วยดอกเบี้ย และเงินต้น นอกจากนี้ ตามระบบที่กําลังปรับปรุงยังได้ปรับลดเบี้ยปรับให้เป็นไปตามกฎหมายใหม่เหลือร้อยละ 0.5 จากเดิมร้อยละ 7.5 ด้วย
น.ส.ไตรศุลี กล่าวว่า ขณะนี้ กยศ. ได้ดําเนินการแจ้งข้อมูลให้ผู้กู้ยืมทราบผ่านช่องทางต่างๆ เช่น Line Official Account ของ กยศ. โดย กยศ. ได้แจ้งผู้กู้ยืมว่ายอดหนี้ที่มีการชําระตั้งแต่วันที่ 20 มี.ค. 66 เป็นต้นมาจะยังไม่เป็นยอดตามกฎหมายใหม่ แต่เมื่อปรับปรุงระบบเสร็จแล้ว กยศ.จะนํายอดชําระทุกรายการตั้งแต่วันที่ 20 มี.ค. 66 มาคํานวณการรับชําระอีกครั้งให้เป็นไปตามกฎหมาย ทั้งส่วนของลําดับการตัดชําระ และอัตราเบี้ยปรับ โดยที่ผู้กู้ยืมเงินจะไม่เสียสิทธิอันพึงได้ตามกฎหมายหรือได้รับผลกระทบใดๆ
“หลักเกณฑ์ลําดับการตัดชําระหนี้ใหม่นี้ จะเป็นประโยชน์กับผู้กู้ที่มีประวัติผิดนัดชําระซึ่งปกติจะต้องมีเบี้ยปรับเกิดขึ้น จากเดิมเมื่อผู้กู้นําเงินมาชําระจะถูกนําไปตัดเบี้ยปรับก่อน ตามด้วยดอกเบี้ย เหลือแล้วค่อยมาตัดเงินต้น ซึ่งทําให้บางกรณีไม่เหลือเงินมาตัดเงินต้น แต่ตามเกณฑ์ใหม่เงินที่ชําระหนี้เข้ามาจะถูกนําไปตัดเงินต้นที่ถึงกําหนดก่อนเป็นลําดับแรก ส่วนที่เหลือจึงเป็นดอกเบี้ยและเบี้ยปรับ ซึ่งเกณฑ์ใหม่จะทําให้เงินต้นลดเร็ว ลดโอกาสจะเกิดเบี้ยปรับอีก และช่วยให้ชําระหนี้หมดเร็วขึ้นเพราะ กยศ. มีระบบการชําระหนี้แบบลดต้นลดดอก”น.ส.ไตรศุลี กล่าว
น.ส.ไตรศุลี กล่าวว่า นอกจากการปรับเปลี่ยนลําดับการตัดชําระหนี้ดังกล่าวแล้ว พ.ร.บ.กยศ. (ฉบับที่2) พ.ศ.2566 ได้ปรับปรุงกฎหมายเดิมในสาระสําคัญอื่นๆ อีกหลายประการ อาทิ การกําหนดอัตราดอกเบี้ยกู้ยืมไม่เกินร้อยละ 1 ต่อปี อัตราเบี้ยปรับไม่เกินร้อยละ 0.5 ต่อปี การทําสัญญากู้ยืมไม่จําเป็นต้องมีผู้ค้ําประกัน เป็นต้น
ทั้งนี้ ณ สิ้นปี 2565 กยศ. ได้ให้กู้ยืมแก่นักเรียน นักศึกษารวม 6,468,483 คน ชําระหนี้เสร็จสิ้นแล้ว 1,709,850 คนคิดเป็นร้อยละ 26 อยู่ระหว่างชําระหนี้ 3,518,896 คน คิดเป็นร้อยละ 55 อยู่ในช่วงปลอดหนี้ 1,170,063 คน คิดเป็นร้อยละ 18 และเสียชีวิต/ทุพพลภาพ 69,674 คน คิดเป็นร้อยละ 1 ส่วนปีการศึกษา 2566 กยศ. ได้เตรียมวงเงินกู้ยืมกว่า 40,000 ล้านบาท รองรับความต้องการกู้ของนักเรียน นักศึกษาทั่วประเทศประมาณ 6 แสนคน
รัฐบาลไทย-ข่าวทำเนียบรัฐบาล-Ministry of Foreign Affairs to announce advance voting date for overseas Thais on March 29
วันเสาร์ที่ 25 มีนาคม 2566
25/03/2566
Ministry of Foreign Affairs to announce advance voting date for overseas Thais on March 29
Ministry of Foreign Affairs to announce advance voting date for overseas Thais on March 29
Deputy Government Spokesperson Ratchada Thanadirek disclosed about advance voting of the Thai citizens abroad for the upcoming general election. According to the law, embassies and consulates must arrange for overseas voting at least 7 days before the general election date. Ministry of Foreign Affairs is now working on the related preparation, and royal Thai embassies and consulates in countries across the world should be able to announce voting date and time, as well as the venue, on March 29. It is expected that overseas Thais be able to start registering for voting by the end of this month.
For the upcoming general election, Ministry of Foreign Affairs will introduce the “Overseas Voting Monitoring System (OVMS)” to administer and monitor overseas voting, from staff training and casting votes, to delivery of ballots in diplomatic mail bags. OVMS will prevent late arrival of ballots which was the problem occurred in the election 4 years ago.
รัฐบาลไทย-ข่าวทำเนียบรัฐบาล-ชวนโหลดแอปฯ Thai Consular ก่อนเดินทางไปต่างประเทศ ช่องทางขอความช่วยเหลือเมื่อมีเหตุด่วน
วันจันทร์ที่ 3 เมษายน 2566
ชวนโหลดแอปฯ Thai Consular ก่อนเดินทางไปต่างประเทศ ช่องทางขอความช่วยเหลือเมื่อมีเหตุด่วน
.....
รัฐบาลมีความห่วงใยประชาชนในช่วงวันหยุดยาวเทศกาลสงกรานต์ที่จะมาถึงนี้ คาดว่าจะมีประชาชนเดินทางท่องเที่ยวทั้งในและต่างประเทศจํานวนมาก สําหรับผู้ที่วางแผนจะเดินทางไปต่างประเทศ ขอให้ศึกษาและปฏิบัติตามแนวทางที่กระทรวงการต่างประเทศได้มีข้อแนะนํา โดยให้ตรวจสอบเงื่อนไขการเข้าประเทศของประเทศปลายทาง ศึกษาข้อมูลกฎหมายข้อห้ามต่าง ๆ รวมทั้งเอกสารและหนังสือเดินทางของตนให้พร้อม
.
ขณะเดียวกัน ก่อนออกเดินทาง แนะนําให้ผู้เดินทางดาวน์โหลดแอปพลิเคชัน Thai Consular ซึ่งมีข้อมูลด้านการบริการต่าง ๆ ของกรมการกงสุล และรายละเอียดหมายเลขโทรศัพท์ติดต่อสถานเอกอัครราชทูตไทย (สอท.) สถานกงสุลใหญ่ (สกญ.) ในประเทศต่าง ๆ อย่างครบถ้วน
.
กรณีมีปัญหาเกิดเหตุด่วนต้องการความช่วยเหลือ สามารถขอรับความช่วยเหลือได้ผ่านเมนู SOS ในแอปพลิเคชัน หรือประสานหมายเลขสายด่วนของสถานเอกอัครราชทูตไทย และ สถานกงสุลใหญ่ ในประเทศนั้น ๆ แม้หลายแห่งจะปิดทําการช่วงเทศกาลสงกรานต์ แต่ชาวไทยในต่างประเทศท่านสามารถติดต่อสายด่วนทุกแห่งได้ ส่วนในประเทศไทยสามารถติดต่อสายด่วนกรมการกงสุลที่เบอร์ 0 2572 8442 ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สุดแห่งปี! กรุงไทยจัดโปร “สินเชื่อ SME” ดอกเบี้ยต่ำสุด 4.5% ผ่อนนาน 20 ปี ติดปีก SME เติบโตยั่งยืน
วันจันทร์ที่ 3 เมษายน 2566
03/04/2566
สุดแห่งปี! กรุงไทยจัดโปร “สินเชื่อ SME” ดอกเบี้ยต่ําสุด 4.5% ผ่อนนาน 20 ปี ติดปีก SME เติบโตยั่งยืน
กรุงไทยจัดโปรโมชันพิเศษ “สินเชื่อ SME” อัตราดอกเบี้ยต่ําสุดแห่งปี เริ่มต้น 4.5% ต่อปี ผ่อนนานสูงสุด 20 ปี กู้ได้สูงสุด 20 ล้านบาท สําหรับผู้ประกอบการที่มียอดขายน้อยกว่า 100 ล้านบาทต่อปี เพื่อช่วยให้ผู้ประกอบการรายย่อยเข้าถึงแหล่งเงินทุน
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการ ยกระดับชีวิตคนไทยให้ดีขึ้นทุกวัน พร้อมเป็นกําลังสําคัญในการสนับสนุนธุรกิจ SME ซึ่งเป็นกลไกหลักในการขับเคลื่อนเศรษฐกิจของประเทศ ล่าสุด จัดโปรโมชันพิเศษ “สินเชื่อ SME” อัตราดอกเบี้ยต่ําสุดแห่งปี เริ่มต้น 4.5% ต่อปี ผ่อนนานสูงสุด 20 ปี กู้ได้สูงสุด 20 ล้านบาท สําหรับผู้ประกอบการที่มียอดขายน้อยกว่า 100 ล้านบาทต่อปี เพื่อช่วยให้ผู้ประกอบการรายย่อยเข้าถึงแหล่งเงินทุน เสริมสภาพคล่องในการดําเนินธุรกิจ ต่อยอดโอกาสขยายกิจการ ขับเคลื่อนธุรกิจให้เติบโตอย่างยั่งยืน
ยื่นคําขอสมัครสินเชื่อ ตั้งแต่วันที่ 1 เมษายน 2566 – 31 พฤษภาคม 2566 โดยการอนุมัติสินเชื่อเป็นไปตามหลักเกณฑ์ของธนาคาร สนใจติดต่อ ธนาคารกรุงไทยทุกสาขา สอบถามเพิ่มเติม Krungthai Contact Center โทร 02-111-1111 ศึกษาข้อมูลได้ที่ https://krungthai.com/link/sme-lowinterestrate-pr
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมหารือแนวทางการช่วยเหลือกลุ่มเกษตรกรที่ทำการเกษตรในเขื่อนอุบลรัตน์ จังหวัดขอนแก่น ครั้งที่ 1/2566
วันจันทร์ที่ 3 เมษายน 2566
รองปลัดกระทรวงเกษตรและสหกรณ์เป็นประธานในการประชุมหารือแนวทางการช่วยเหลือกลุ่มเกษตรกรที่ทําการเกษตรในเขื่อนอุบลรัตน์ จังหวัดขอนแก่น ครั้งที่ 1/2566
รองปลัดกระทรวงเกษตรและสหกรณ์เป็นประธานในการประชุมหารือแนวทางการช่วยเหลือกลุ่มเกษตรกรที่ทําการเกษตรในเขื่อนอุบลรัตน์ จังหวัดขอนแก่น ครั้งที่ 1/2566
วันจันทร์ที่ 3 เมษายน พ.ศ. 2566 เวลา 09.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมหารือแนวทางการช่วยเหลือกลุ่มเกษตรกรที่ทําการเกษตรในเขื่อนอุบลรัตน์ จังหวัดขอนแก่น ครั้งที่ 1/2566 ณ ห้องประชุมกระทรวงเกษตรและสหกรณ์ 135 และผ่านสื่ออิเล็กทรอนิกส์ โดยมีนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และหน่วยงานในสังกัดกระทรวงเกษตรและสหกรณ์ที่เกี่ยวข้อง เข้าร่วมประชุมฯ
การประชุมดังกล่าว เพื่อพิจารณาแนวทางการช่วยเหลือกลุ่มเกษตรกรที่ทําการเกษตรในเขื่อนอุบลรัตน์ จังหวัดขอนแก่น กรณีผู้ประสบภัยอําเภอหนองเรือในเขตพื้นที่ กฟผ. โดยได้มอบหมายให้เกษตรจังหวัดขอนแก่นทําหนังสือหารือองค์กรปกครองส่วนท้องถิ่นในการเยียวยาเกษตรกร, หารือกับการไฟฟ้าฝ่ายผลิตในการจัดทําโครงการเพื่อช่วยเหลือเกษตรกร (ปรับเปลี่ยนอาชีพ ชนิดพืชที่ปลูกเพื่อหลีกเลี่ยงช่วงเกิดอุทกภัย) และให้ทําความเข้าใจกับเกษตรกรและหน่วยงานอื่นๆ ในพื้นที่ ในเรื่องการให้ความช่วยเหลือผู้ประสบภัยตามระเบียบกระทรวงการคลังต่อไป
รัฐบาลไทย-ข่าวทำเนียบรัฐบาล-เห็นผล! สถิติแจ้งความออนไลน์ลดลง - ยอดปิดบัญชีม้าพุ่ง หลังกม. ปราบอาชญากรรมไซเบอร์ มีผลบังคับใช้
วันจันทร์ที่ 3 เมษายน 2566
เห็นผล! สถิติแจ้งความออนไลน์ลดลง - ยอดปิดบัญชีม้าพุ่ง หลังกม. ปราบอาชญากรรมไซเบอร์ มีผลบังคับใช้
.....
ภายหลังจากกฎหมายป้องกันและปราบปรามอาชญากรรมทางเทคโนโลยี ปี 2566 ซึ่งมีผลบังคับใช้แล้วตั้งแต่วันที่ 17 มี.ค. 66 ที่ผ่านมา เพื่อให้สอดคล้องกับสถานการณ์อาชญากรรมทางเทคโนโลยีในปัจจุบัน ป้องกันการสูญเสียทรัพย์สินและคุ้มครองประชาชนไม่ให้ตกเป็นเหยื่อของมิจฉาชีพ
.
ซึ่งได้รับความร่วมมือจากทุกหน่วยงานที่เกี่ยวข้องและธนาคารต่าง ๆ เป็นอย่างดี ในการแก้ปัญหาบัญชีม้า ทําให้สถิติการแจ้งความออนไลน์ลดลงสัปดาห์ละประมาณ 700 ราย และมีประชาชนที่หลงผิดได้ดําเนินการปิดบัญชีม้าเป็นจํานวนมาก
.
อย่างไรก็ตาม ขอย้ําเตือนประชาชนถึงโทษของการยินยอมให้บุคคลอื่นใช้บัญชีเงินฝาก หรือยินยอมให้บุคคลอื่นใช้หมายเลขโทรศัพท์มือถือ ถือเป็นความผิด มีโทษจําคุกไม่เกิน 3 ปี หรือปรับไม่เกิน 300,000 บาท หรือทั้งจําทั้งปรับ ผู้ใดเป็นธุระจัดหา โฆษณา หรือไขข่าว เพื่อให้มีการซื้อขายบัญชีเงินฝาก มีโทษจําคุกตั้งแต่ 2 ปี - 5 ปี ปรับตั้งแต่ 200,000 - 500,000 บาท หรือทั้งจําทั้งปรับ ผู้ใดเป็นธุระ จัดหา โฆษณา หรือไขข่าว เพื่อให้มีการซื้อขายหมายเลขโทรศัพท์ มีโทษจําคุกตั้งแต่ 2 ปี - 5 ปี ปรับตั้งแต่ 200,000 - 500,000 บาท หรือทั้งจําทั้งปรับ
.
อ่านเพิ่มเติม คลิกhttps://www.thaigov.go.th/news/contents/details/66755
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เร่งลด “ผู้ป่วยวัณโรค” หลังพบอัตราผู้เสียชีวิตมากกว่าปีละ 1 หมื่นราย พร้อมแก้ไขปัญหาวัณโรคในแรงงานข้ามชาติ
วันจันทร์ที่ 3 เมษายน 2566
สธ. เร่งลด “ผู้ป่วยวัณโรค” หลังพบอัตราผู้เสียชีวิตมากกว่าปีละ 1 หมื่นราย พร้อมแก้ไขปัญหาวัณโรคในแรงงานข้ามชาติ
.....
กระทรวงสาธารณสุข เผยวัณโรคยังคงเป็นปัญหาสาธารณสุขที่สําคัญของไทย พบว่ามีผู้เสียชีวิตจากวัณโรคมากกว่าปีละ 10,000 ราย ทั้งนี้ สธ. ได้ประกาศแผนปฏิบัติการระดับชาติด้านการต่อต้านวัณโรค ตั้งแต่ปี 2560 มีเป้าหมายยุติวัณโรคให้ได้ภายในปี 2578
.
ขณะนี้บรรลุผลในระดับหนึ่ง โดยปี 2564 ไทยสามารถออกจากรายชื่อประเทศที่มีปัญหาวัณโรคดื้อยามากที่สุดในโลกได้สําเร็จ แต่ยังอยู่ในบัญชีรายชื่อประเทศที่มีผู้ป่วยวัณโรครายใหม่สูงสุด และมีวัณโรคร่วมกับโรคเอดส์สูงสุด
.
ทั้งนี้ อุปสรรคต่อการยุติวัณโรคภายในประเทศ คือ “ปัญหาวัณโรคในแรงงานข้ามชาติ” ที่ประมาณการว่ามีมากถึง 4.5 ล้านคน ส่วนใหญ่เป็นแรงงานจากประเทศเพื่อนบ้านที่มีอัตราป่วยวัณโรคสูงกว่าไทย และส่งผลกระทบต่อการดูแลป้องกันวัณโรคในคนไทย
.
ช่วงที่ผ่านมา ทีมวิจัยด้านสังคมและสุขภาพ สํานักวิชาการสาธารณสุข ได้จัดทําโครงการ “วัณโรคไร้รัฐกับแรงงานไร้พรมแดน : มิติสังคมวัฒนธรรมของวัณโรคในบริบทการพัฒนาประชาคมเศรษฐกิจอาเซียน กับความมั่นคงทางสุขภาพของประเทศไทย” ซึ่งผลการวิจัยดังกล่าว รวมทั้งข้อเสนอแนะต่าง ๆ หน่วยงานที่เกี่ยวข้องจะนําไปพิจารณาต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ ๒๕๖๖ ครั้งที่ ๒ (เม.ย.๖๖)
วันจันทร์ที่ 3 เมษายน 2566
ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ ๒๕๖๖ ครั้งที่ ๒ (เม.ย.๖๖)
ตามที่มีพระบรมราชโองการโปรดเกล้าโปรดกระหม่อมพระราชทานยศทหารชั้นนายพลในสํานักงานปลัดกระทรวงกลาโหมได้รับพระราชทานยศทหารชั้นนายพล จํานวน ๖๖ นาย
แบ่งเป็น พลเอก ๗ นาย พลเรือเอก ๑ นาย พลอากาศเอก ๓ นาย พลโท ๑๙ นาย พลเรือโท ๑ นาย พลอากาศโท ๓ นาย พลตรี ๒๔ นาย พลเรือตรี ๑ นาย พลอากาศตรี ๑ นาย พลตรีหญิง ๓ นาย พลเรือตรีหญิง ๒ นาย และ พลอากาศตรีหญิง ๑ นาย นั้น
ทั้งนี้ ในวันจันทร์ ที่ ๓ เมษายน ๒๕๖๖ เวลา ๑๐.๓๐ น. พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพลประจําปีงบประมาณ พ.ศ.๒๕๖๖ ครั้งที่ ๒ (เม.ย.๖๖) และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีและให้โอวาทกับข้าราชการสํานักงานปลัดกระทรวงกลาโหมที่ได้รับพระราชทานยศสูงขึ้น และตระหนักว่าทุกท่านที่อยู่ ณ ที่นี้ได้ปฏิบัติหน้าที่ราชการมาด้วยความวิริยะ อุตสาหะเสียสละ มุ่งมั่นทุ่มเท จึงขอให้ทุกท่านใช้ความรู้ความสามารถปฏิบัติหน้าที่ราชการ ที่ได้รับมอบหมายอย่างเต็มกําลังเพื่อสนองเบื้องพระยุคลบาท ด้วยความซื่อสัตย์สุจริตยึดหลักธรรมาภิบาลตลอดจนร่วมแรงร่วมใจกันพัฒนาสํานักงานปลัดกระทรวงกลาโหมให้เป็นหน่วยงานที่มีศักยภาพและสนองตอบภารกิจของกระทรวงกลาโหมได้อย่างมีประสิทธิภาพต่อไป
“กองทัพบก ร่วมกับกระทรวงทรัพยากรธรรมชาติและสิ่งแวดล้อมและกรมป้องกันและบรรเทาสาธารณภัย และหน่วยงานที่เกี่ยวข้อง ระดมสรรพกําลังดับไฟป่า พื้นที่จ.นครนายก อย่าต่อเนื่อง”
รัฐบาลไทย-ข่าวทำเนียบรัฐบาล-อกพ. สป.สธ. เห็นชอบกำหนดตำแหน่งชำนาญการพิเศษ และตำแหน่งประเภททั่วไประดับอาวุโส 311 ตำแหน่ง เพิ่มความก้าวหน้าข้าราชการในสังกัด
วันจันทร์ที่ 3 เมษายน 2566
อกพ. สป.สธ. เห็นชอบกําหนดตําแหน่งชํานาญการพิเศษ และตําแหน่งประเภททั่วไประดับอาวุโส 311 ตําแหน่ง เพิ่มความก้าวหน้าข้าราชการในสังกัด
ปลัดกระทรวงสาธารณสุข เป็นประธานประชุม อ.ก.พ.สํานักงานปลัดกระทรวงสาธารณสุข พิจารณาประเด็นสําคัญ ผลักดันการขยายความก้าวหน้าของบุคลากร โดยที่ประชุมเห็นชอบกําหนดตําแหน่งชํานาญการพิเศษ และตําแหน่งประเภททั่วไประดับอาวุโสรวม 311 ตําแหน่ง
ปลัดกระทรวงสาธารณสุข เป็นประธานประชุม อ.ก.พ.สํานักงานปลัดกระทรวงสาธารณสุข พิจารณาประเด็นสําคัญ ผลักดันการขยายความก้าวหน้าของบุคลากร โดยที่ประชุมเห็นชอบกําหนดตําแหน่งชํานาญการพิเศษ และตําแหน่งประเภททั่วไประดับอาวุโสรวม 311 ตําแหน่ง เตรียมเสนอ อ.ก.พ.กระทรวงสาธารณสุข พิจารณาอนุมัติเป็นระดับสูงขึ้นต่อไป
วันนี้ (3 เมษายน 2566) ที่สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุม อ.ก.พ. สํานักงานปลัดกระทรวงสาธารณสุข ครั้งที่ 4/2566 โดยมี นายแพทย์ทวีศิลป์ วิษณุโยธิน รองปลัดกระทรวงสาธารณสุข คณะผู้บริหาร และหน่วยงานที่เกี่ยวข้อง เข้าร่วมประชุม
นายแพทย์โอภาส กล่าวว่า ที่ประชุม อ.ก.พ. สํานักงานปลัดกระทรวงสาธารณสุข ในวันนี้ มีวาระเพื่อพิจารณาที่สําคัญเกี่ยวกับการสร้างความก้าวหน้าในสายงานของเจ้าหน้าที่ผู้ปฏิบัติงาน คือ การพิจารณากลั่นกรองการประเมินค่างานเพื่อปรับปรุงกําหนดตําแหน่งเป็นระดับสูงขึ้น โดยที่ประชุมมีมติเห็นชอบเลื่อนและกําหนดตําแหน่งข้าราชการในระดับชํานาญการพิเศษ และตําแหน่งประเภททั่วไประดับอาวุโส จํานวน 311 ตําแหน่ง ในสายงานต่างๆ ประกอบด้วย เภสัชกร, พยาบาลวิชาชีพ, นักวิชาการสาธารณสุข, ซึ่งครอบคลุมไปถึงนักวิชาการสาธารณสุขในสํานักงานสาธารณสุขอําเภอ และนักวิชาการสาธารณสุข/พยาบาลวิชาชีพ/เจ้าพนักงานสาธารณสุข ที่ดํารงตําแหน่งผู้อํานวยการโรงพยาบาลส่งเสริมสุขภาพตําบลด้วย โดยจะมีการเสนอที่ประชุม อ.ก.พ. กระทรวงสาธารณสุข พิจารณาอนุมัติให้กําหนดตําแหน่งเป็นระดับสูงขึ้นต่อไป
นอกจากนี้ ยังได้เห็นชอบประเด็นการเกลี่ยอัตรากําลังภายในสํานักงานปลัดกระทรวงสาธารณสุขโดยไม่เปลี่ยนประเภท สายงาน และระดับตําแหน่ง, การแต่งตั้งคณะกรรมการประเมินผลงานให้ดํารงตําแหน่งระดับชํานาญการ-ชํานาญการพิเศษ ของสํานักงานปลัดกระทรวงสาธารณสุข, การแต่งตั้งคณะกรรมการประเมินบุคคลเพื่อการย้าย การโอน และการเลื่อนข้าราชการพลเรือนสามัญ เพื่อแต่งตั้งให้กํารงตําแหน่งประเภททั่วไป และการแต่งตั้งคณะกรรมการประเมินผลงานให้ดํารงตําแหน่งระดับชํานาญการของจังหวัด (ยกเว้นสายงงานนิติกร) ด้วย
**************************** 3 เมษายน 2566
รัฐบาลไทย-ข่าวทำเนียบรัฐบาล-สำเร็จ! ไทยส่งออกไข่ไก่สดไปไต้หวันได้เป็นครั้งแรก เพิ่มมูลค่าสินค้าเกษตรตามนโยบาย “ครัวไทยสู่ครัวโลก”
วันจันทร์ที่ 3 เมษายน 2566
สําเร็จ! ไทยส่งออกไข่ไก่สดไปไต้หวันได้เป็นครั้งแรก เพิ่มมูลค่าสินค้าเกษตรตามนโยบาย “ครัวไทยสู่ครัวโลก”
.....
กรมปศุสัตว์ เผยผลการหารือกับผู้แทนสํานักงานเศรษฐกิจและวัฒนธรรมไทเปประจําประเทศไทยและผู้แทนจากกรมสุขอนามัยและการกักกันพืชและสัตว์ของไต้หวัน ในการเจรจาเพื่อขยายตลาดการส่งออกไข่ไก่สดไปยังไต้หวันประสบผลสําเร็จ ส่งผลให้ไทยสามารถส่งออกไข่ไก่สดไปยังไต้หวันได้เป็นครั้งแรก
.
ซึ่งไข่ไก่สดของไทย มีการควบคุมคุณภาพการผลิตที่ได้มาตรฐานความปลอดภัยอาหาร ซึ่งสอดคล้องตามข้อกําหนดของกฎหมายในประเทศ ตามระเบียบของประเทศคู่ค้าและตามหลักสากล นอกจากนี้ ประเทศไทยมีมาตรการป้องกันโรคไข้หวัดนกอย่างเข้มงวด ส่งผลให้ไม่มีการแพร่ระบาดไข้หวัดนกในประเทศมากกว่า 15 ปี ถือเป็นจุดแข็งของอุตสาหกรรมสัตว์ปีกและไข่ ที่สามารถผลิตได้อย่างมีคุณภาพปลอดภัย และเป็นที่เชื่อมั่นของประเทศคู่ค้า ซึ่งผลสําเร็จจากการเจรจาเปิดตลาดนี้เป็นไปตามนโยบาย “ครัวไทยสู่ครัวโลก” อย่างปลอดภัยและยั่งยืน
.
ขณะเดียวกันยังทําให้ผู้ผลิตและเกษตรกรไทย มีตลาดใหม่ ๆ ในการส่งออกไข่ไก่สด เพิ่มเติมจากตลาดเดิม ที่ส่งออกไปยังฮ่องกงและสิงคโปร์เป็นหลัก ซึ่งในปี 65 สามารถส่งออกไข่ไก่ได้ 282 ล้านฟอง มูลค่า 1,238 ล้านบาท ยอดการส่งออกมีแนวโน้มเพิ่มขึ้นเนื่องจากการเจรจาเปิดตลาดการค้าใหม่ ๆ และคาดว่าจะเปิดตลาดของไข่สดอีกหลายประเทศ ส่งผลให้ไทยสามารถรักษาระดับการผลิตและการบริโภคให้ใกล้เคียงภาวะสมดุลได้อย่างต่อเนื่อง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวนชาวนาร่วมโครงการส่งเสริม “เปลี่ยนเมล็ดพันธุ์ข้าว ปี 66” ยกระดับการผลิตข้าวคุณภาพ และได้ราคาดี
วันจันทร์ที่ 3 เมษายน 2566
ชวนชาวนาร่วมโครงการส่งเสริม “เปลี่ยนเมล็ดพันธุ์ข้าว ปี 66” ยกระดับการผลิตข้าวคุณภาพ และได้ราคาดี
.....
กระทรวงเกษตรและสหกรณ์ โดยกรมการข้าว มุ่งมั่นผลิตและกระจายเมล็ดพันธุ์ดีให้แก่เกษตรกรชาวนา ผ่านโครงการส่งเสริมการเปลี่ยนเมล็ดพันธุ์ข้าวปี 66 มีเป้าหมายการเปลี่ยนเมล็ดพันธุ์ข้าวอยู่ที่ 58,700 ตัน
.
โดยกรมการข้าวจะดําเนินการ “รับสมัครชาวนา” ร่วมโครงการดังกล่าว จํานวน 205,965 ราย ในพื้นที่เป้าหมาย 3,913,333 ไร่ ขณะนี้มีชาวนาสมัครเข้าร่วมโครงการแล้ว 56,394 ราย ในพื้นที่ 714,469.21 ไร่
.
นอกจากนี้ กรมการข้าวได้ดําเนินการขายเมล็ดพันธุ์ข้าวคุณภาพดีให้กับชาวนาที่เข้าร่วมโครงการไปแล้วจํานวน 10,825,690 ตัน จากเป้าหมาย 58,700 ตัน สําหรับราคาเมล็ดข้าวคุณภาพดีที่กรมการข้าวขายให้กับชาวนาที่เข้าร่วมโครงการฯ นั้น มีราคาถูกและได้คุณภาพ แบ่งเป็น
.
• ข้าวขาวหอมมะลิ 105 กข15 ราคากิโลกรัมละ 5 บาท
• ข้าวเหนียวและข้าวปทุมธานี1 กิโลกรัมละ 4 บาท
• ข้าวขาว กิโลกรัมละ 3 บาท
.
สําหรับชาวนาท่านใดที่สนใจ สามารถติดต่อขอสมัครเข้าร่วมโครงการฯ ได้ที่ :
.
• ศูนย์เมล็ดพันธุ์ข้าวทั่วประเทศ
• ศูนย์ข้าวชุมชน
• สํานักงานเกษตรจังหวัดและสํานักงานเกษตรอําเภอใกล้บ้าน
• ชาวนาที่สนใจสามารถรวมกลุ่มกันภายในชุมชน และเจ้าหน้าที่จากศูนย์เมล็ดพันธุ์ข้าวจะเดินทางไปรับสมัครถึงที่เพื่อเป็นการอํานวยความสะดวกให้กับชาวนา
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำสนับสนุนการท่องเที่ยว และร่วมกิจกรรมจิตอาสาพัฒนาปรับปรุงภูมิทัศน์ เขื่อนป้องกันตลิ่งแม่น้ำโขง
วันจันทร์ที่ 3 เมษายน 2566
กรมเจ้าท่า คุมเข้มความปลอดภัยทางน้ําสนับสนุนการท่องเที่ยว และร่วมกิจกรรมจิตอาสาพัฒนาปรับปรุงภูมิทัศน์ เขื่อนป้องกันตลิ่งแม่น้ําโขง
...
จากนโยบายรัฐบาล และกระทรวงคมนาคม โดยกรมเจ้าท่า ได้ออกตรวจตราควบคุม กํากับ ดูแล อํานวยความสะดวก และความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยวในพื้นที่ภาคตะวันออกเฉียงเหนือ พร้อมร่วมกิจกรรมจิตสาอาปรับปรุงเขื่อนป้องกันตลิ่งแม่น้ําโขง
กรมเจ้าท่า โดยสํานักงานเจ้าท่าภูมิภาคที่ 7 และสํานักงานเจ้าท่าภูมิภาคสาขาหนองคาย เข้าร่วมกิจกรรมจิตอาสาพัฒนาเนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 2 เมษายน 2566 “กิจกรรมจิตอาสาพัฒนาปรับปรุงภูมิทัศน์บริเวณเขื่อนป้องกันตลิ่งแม่น้ําโขง” ณ บริเวณเขื่อนป้องกันตลิ่งแม่น้ําโขง ใต้สะพานมิตรภาพไทย-ลาว แห่งที่ 1 ช่วงจากวิทยาลัยการอาชีพหนองคาย – ห้วยวังฮู บ้านจอมมณี หมู่ที่ 1 ต.มีชัย อ.เมือง อําเภอเมืองหนองคาย จังหวัดหนองคาย โดยมีผู้ว่าราชการจังหวัดหนองคาย เป็นประธานในพิธี ฯ ได้นําจิตอาสาที่เข้าร่วมกิจกรรม ทําความสะอาดถนน เก็บกวาดขยะมูลฝอย ตัดแต่งต้นไม้ ตัดหญ้า และกําจัดวัชพืช ทั้งบริเวณริมฝั่งแม่น้ําโขงและถนนเขื่อนป้องกันตลิ่งฯ ณ บริเวณเขื่อนป้องกันตลิ่งแม่น้ําโขง ใต้สะพานมิตรภาพไทย-ลาว แห่งที่ 1 จังหวัดหนองคาย พร้อมกันนี้ได้จัดหน้าหน้าที่ ออกตรวจตรา ควบคุม กํากับ ดูแลบริเวณท่าเรือ ดังนี้ 1. ท่าเรือวัดพระธาตุหล้าหนอง เรือโดยสาร 7 ลํา 64 เที่ยว มีผู้โดยสารใช้บริการ 253 คน 2.ท่าเรือเทศบาลตําบลบึงโขงหลง เรือโดยสาร 115 ลํา 220 เที่ยว ผู้โดยสารใช้บริการ 2,438 คน 3.ท่าเรือทะเลบัวแดง เรือโดยสาร 54 ลํา 87 เที่ยว ผู้โดยสาร 1,312 คน 4.ท่าเรือด่านศุลกากรบึงกาฬ เรือโดยสาร 6 ลํา 2 เที่ยว ผู้โดยสาร 35 คน 5.ท่าเรือศุลกากรปากชม เรือโดยสาร 5 ลํา เที่ยวไป 3 เที่ยว ผู้โดยสาร 12 คน เที่ยวกลับ 5 เที่ยว ผู้โดยสาร 32 คน
ทั้งนี้ ได้เน้นย้ําผู้ประกอบการเรือ ผู้ควบคุมเรือ และคนประเรือ กําชับนักท่องเที่ยวสวมใส่เสื้อชูชีพขณะเดินทางทางน้ํา และให้ปฏิบัติตามคําแนะนําของเจ้าหน้าที่โดยเคร่งครัด หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ก.แรงงาน Upskill เทคโนโลยีอัตโนมัติ ผลิตแรงงานป้อนอุตสาหกรรมเขต EEC
วันจันทร์ที่ 3 เมษายน 2566
ก.แรงงาน Upskill เทคโนโลยีอัตโนมัติ ผลิตแรงงานป้อนอุตสาหกรรมเขต EEC
ปลัดบุญชอบ มอบหมายให้อธิบดีกรมพัฒนาฝีมือแรงงาน ลงพื้นที่ระยอง มุ่งเป้า Upskill ระบบออโตเมชั่นให้แรงงาน 2,800 คน ป้อนอุตสาหกรรมเขต EEC
รัฐบาลไทย-ข่าวทำเนียบรัฐบาล-รฟท. ชวนเที่ยวสุดสัปดาห์ เปิดประสบการณ์ย้อนรอยประวัติศาสตร์ กับ KIHA 183 รถไฟไทย สไตล์ญี่ปุ่น
วันจันทร์ที่ 3 เมษายน 2566
รฟท. ชวนเที่ยวสุดสัปดาห์ เปิดประสบการณ์ย้อนรอยประวัติศาสตร์ กับ KIHA 183 รถไฟไทย สไตล์ญี่ปุ่น
.....
การรถไฟแห่งประเทศไทย (รฟท.) จัดโปรแกรมท่องเที่ยวกับขบวนรถไฟ KIHA 183 ภายใต้แนวคิด “ย้อนรอยประวัติศาสตร์” เปิดประสบการณ์ให้นักท่องเที่ยวสัมผัสการท่องเที่ยวในรูปแบบรถไฟไทย สไตล์ญี่ปุ่น โดยมีรายละเอียดกิจกรรม ดังนี้
.
- วันที่ 1-2 เม.ย.66 แต่งกายย้อนยุค นั่งรถไฟ KIHA183 เที่ยวงานแก่งคอย ย้อนรอยอดีตสงครามโลกครั้งที่ 2
- วันที่ 8-9 เม.ย.66 นั่งรถไฟ KIHA183 ย้อนรอยประวัติศาสตร์เมืองแปดริ้ว เติมความหวาน ในวันมะม่วงและของดีเมืองแปดริ้ว
- วันที่ 22 - 23 เม.ย.66 นั่งรถไฟ KIHA 183 แต่งชุดไทย แลหาพี่หมื่น ตามหาออเจ้า ที่กรุงเก่าอโยธยา
- วันที่ 29 - 30 เม.ย.66 นั่งรถไฟ KIHA 183 เที่ยวเมืองอาร์ต ราชบุรี ชมเชิดหนังใหญ่ – เพ้นท์โอ่ง (มังกร)
.
รถไฟ KIHA เป็นรถไฟดีเซลราง จากประเทศญี่ปุ่นซึ่ง รฟท. รับมอบมาจํานวน 17 คัน และได้ปรับปรุงดัดแปลงให้มีสิ่งอํานวยความสะดวกครบครัน มีดีไซน์ความเป็นญี่ปุ่น ปัจจุบัน ใช้นําร่องท่องเที่ยวเส้นทางระยะสั้น เช่น ฉะเชิงเทรา ราชบุรี และเพชรบุรี โดยในเดือน พ.ค.66 จะมีโปรแกรมท่องเที่ยวในแนวคิด ผจญภัยเหนือสายน้ํา เดือน มิ.ย.66 แนวคิด Save The World รักษ์โลก รัก(ของ)เรา ผู้สนใจติดตามข้อมูลการท่องเที่ยวได้ที่ เฟซบุ๊กแฟนเพจทีมอาร์การรถไฟแห่งประเทศไทย สอบถามเพิ่มเติมได้ที่ศูนย์บริการลูกค้าสัมพันธ์ โทร.1690 ตลอด 24 ชม.
.
#ไทยคู่ฟ้า#สื่อสารรัฐบาลไทย
-------------------